stanford-oval/wikipedia huggingface dataset:
Mario Vargas Llosa

| Mario Vargas Llosa |
| --- | --- |
 Mario Vargas Llosa Göteborgin kirjamessuilla vuonna 2011
Henkilötiedot
Syntynyt: 28. maaliskuuta 1936 (ikä 88) Arequipa, Peru
Kansalaisuus:  Peru, Espanja (1993–)
Ammatti:  kirjailija, poliitikko
Puoliso:  Julia Urquidi (1955–1964)  Patricia Llosa (1965–)
Kirjailija
Äidinkieli: espanja
Tuotannon kieli: espanja
Tyylilajit:  kritiikki
Esikoisteos:  Kaupungin koirat (1962)
 Nimikirjoitus
Palkinnot
 Miguel de Cervantes-palkinto 1994   Nobelin kirjallisuuspalkinto 2010  
Muuta tietoa
 Espanjan kuninkaallisen akatemian jäsen 
Aiheesta muualla
www.mvargasllosa.com
Löydä lisää kirjailijoitaKirjallisuuden teemasivulta
Jorge Mario Pedro Vargas Llosa, Vargas Llosan markiisi (s. 28. maaliskuuta 1936 Arequipa, Peru) on perulainen kirjailija ja poliitikko. Hän on Latinalaisen Amerikan merkittävimpiä eläviä kirjailijoita. Hänet on myös usein mainittu yhdeksi vaikutusvaltaisimmista Latinalaisen Amerikan intellektuelleista. Tuotannossaan hän on käsitellyt Latinalaisen Amerikan yhteiskunnallisia ja poliittisia ongelmia. Hän on Espanjan kuninkaallisen akatemian jäsen.
Vargas Llosa sai espanjankielisen kirjallisuuden merkittävimmän Miguel de Cervantes -palkinnon vuonna 1994 sekä Nobelin kirjallisuuspalkinnon vuonna 2010. Ruotsin akatemian mukaan Vargas Llosan ansioita ovat hänen kykynsä tuoda esiin valtarakenteita ja kuvata yksilön vastarintaa ja kukistumista. Hän toimi Pariisissa  avustajana Etelä-Amerikkaan lähetetyissä radio-ohjelmissa.
Elämä

Vargas Llosa nousi maailmanmaineeseen vuoden 1962 esikoisromaanillaan Kaupungin koirat. Viranomaiset polttivat sitä pääkaupungin toreilla heti sen ilmestyttyä.
Vargas Llosa väitteli vuonna 1971 tohtoriksi Gabriel García Márquezin tuotannosta Madridin Complutensen yliopistossa. Hän toimi kirjailijoiden sananvapautta puolustavan kansainvälisen Pen-klubin puheenjohtajana 1976–1979.
Vargas Llosa on käynyt vuosina 1968 ja 1992 Mukkulan kirjailijakokouksessa Lahdessa.
Aiemmin hyvät ystävykset Vargas Llosa ja Gabriel García Márquez riitaantuivat tammikuussa 1976 Méxicossa, jolloin Vargas Llosa löi García Márquezia, joka sai silmän mustaksi ja nenään lisäkyömyn. He eivät olleet sen jälkeen puheväleissä, eikä syytä tapahtumaan tiedetä. Hiljaisuuden rikkoi ainoastaan García Márquezin Twitter-kommentti Vargas Llosan saatua Nobel-palkinnon: ”Nyt ovat puntit tasan.”
Teokset

Vargas Llosa on kirjoittanut yli 30 romaania, näytelmää ja esseetä. Hänen parhaaksi teoksekseen on sanottu romaania Vuohen juhla (2000), jossa hän kuvaa Dominikaanista tasavaltaa hallinnutta Rafael Trujilloa.
Vargas Llosan esikoisromaani Kaupungin koirat (1963) kuvaa nuorten kadettien tulehtuneita suhteita toisiinsa ja esimiehiinsä. Se pohjautuu hänen omiin kokemuksiinsa Leoncio Pradon kadettikoulussa Perussa. Armeijan tiukka hierarkia onkin yksi Vargas Llosan usein käsittelemä aihe. Seuraava romaani Vihreä talo (1966) oli modernin romaanitekniikan ja -muodon kokeilu, jossa pääkertomus haarautuu viideksi eri tarinaksi. Vargas Llosan teokset ovat yleensä melko totisia, mutta poikkeuksena on riemukas satiiri Pantaleón y las visitadoras (1973). Teos Historia de Mayta (1984) kertoo kirjoista, kirjantekijöistä ja heidän vastuustaan, totuudesta ja epätotuudesta sekä Perun vasemmistopuolueista eri näkökulmista valaistuina.
Vargas Llosa on saanut muun muassa Jerusalem- ja Planeta-palkinnot ja vuonna 1996 Saksan kirjakauppiaiden rauhanpalkinnon.
Politiikka

Vargas Llosa oli uransa alussa vasemmistolainen, mutta kääntyi 1980-luvulla markkinaliberaaliksi tyrmistyttyään siitä, että hänen aiemmin kannattamansa Fidel Castro sulki kuubalaisia keskitysleirille ja homoseksuaaleja vankilaan. ”Radikalismista en ole luopunut, vaikka olenkin heittänyt sosialismin romukoppaan.” Romaanissaan Maytan tarina (1984) hän kuvasi, miten vasemmistolaiset ja humanistit saattavat turmella moraalinsa asteittain pienillä pelkuruudesta johtuvilla myönnytyksillä
Kun Perussa aiottiin kansallistaa pankit, hän katsoi sen johtavan korruption ja valtion vallan kasvun kautta tuhoon, ja hän ryhtyi toimimaan kansalaisliikkeessä, jonka sitten onnistui estää kansallistaminen Vuosina 1990–1993 Vargas Llosa oli liberaalipuolue Vapauden liikkeen (Movimiento Libertad) jäsen[lähde? ].
Mario Vargas Llosa sanoo vastustavansa poliittista ja uskonnollista fundamentalismia ja kannattavansa moniarvoisuutta. Hänen mukaansa älyköt usein pettyvät siihen, että demokratia on epätäydellistä, ja alkavat siksi tavoitella täydellisiä utopioita yhteiskunnassa, mikä pyrkimys on hänestä tuottanut hirvittävää sortoa ja väkivaltaa. Hän pitää yksilönvapautta ja taloudellista vapautta parempana keinona kuin keskitettyä vallankäyttöä. Vargas Llosan mielestä valta turmelee ihanteet ja vain avoimuus politiikassa ja taloudessa voi murtaa etuoikeudet.
Suomennetut teokset

Kaupungin koirat.  (La ciudad y los perros, 1963.)  Suomentanut Matti Rossi. Otava, 1966.
Vihreä talo.  (La casa verde, 1965.)  Suomentanut Matti Brotherus. 2. painos (1. painos: Arena-sarja, Kirjayhtymä 1978). Keltainen kirjasto 414. Tammi, 2010.  ISBN 978-951-31-6049-4.
Julia-täti ja käsikirjoittaja.  (La tía Julia y el escribido, 1977)  Suomentanut Sulamit Hirvas. Otava, 1992.  ISBN 951-1-11892-7.
Maailmanlopun sota.  (La guerra del fin del mundo, 1981)  Suomentanut Jyrki Lappi-Seppälä. Otava, 1983.  ISBN 951-1-07606-X.
Maytan tarina.  (Historia de Mayta, 1984)  Suomentanut Jyrki Lappi-Seppälä. Otava, 1988.  ISBN 951-1-08734-7.
Puhujamies.  ((El hablador, 1987) Suom. Erkki Kirjalainen)  Otava, 1990.  ISBN 951-1-10842-5.
Äitipuolen ylistys.  (Elogio de la madrastra, 1988)  Suomentanut Sulamit Hirvas. Otava, 1991.  ISBN 951-1-11279-1.
Andien mies.  (Lituma en los Andes, 1993)  Suomentanut Sulamit Hirvas. Otava, 1995.  ISBN 951-1-13564-3.
Vuohen juhla.  (La fiesta del chivo, 2000)  Suomentanut Sulamit Hirvas. Otava, 2002.  ISBN 951-1-17653-6.
Paratiisi on nurkan takana.  (El paraiso en la otra esquina, 2003)  Suomentanut Sulamit Hirvas. Otava, 2005.  ISBN 951-1-18791-0.
Tuhma tyttö.  (Travesuras de la niña mala, 2006)  Suomentanut Sulamit Hirvas. Otava, 2010.  ISBN 978-951-1-21332-1.
Keltin uni.  (El sueño del celta, 2010)  Suomentanut Sulamit Hirvas. Otava, 2011.  ISBN 978-951-1-25395-2.
Kirjallisuutta

Corral, Wilfrido H.: Vargas Llosa: La batalla en las ideas.  (La Crítica Practicante, 8)  Frankfurt a. M.:  Vervuert, 2012.  ISBN 978-3-86527-739-8.  (espanjaksi)
Kristal, Efraín – King, John (toim.): The Cambridge Companion to Mario Vargas Llosa.  Cambridge:  Cambridge University Press, 2012.  ISBN 978-0-521-86424-4.  (englanniksi)
Aiheesta muualla

Kuvia tai muita tiedostoja aiheesta Mario Vargas Llosa Wikimedia Commonsissa
Nobel-kirjailija Mario Vargas Llosa. Ylen Elävä arkisto.
Manuel Borrás Ferré

Manuel Borràs Ferré (9. syyskuuta 1880 La Canonja – 12. elokuuta 1936) oli espanjalainen roomalaiskatolinen piispa.
Hänet vihittiin papiksi 19. syyskuuta 1903 ja nimitettiin Tarragonan arkkihiippakunnan vihkipiispaksi sekä Bisican titulaaripiispaksi 19. huhtikuuta 1934. Piispaksi vihkiminen seurasi 22. heinäkuuta. Pääkonsekraattorina toimi Francisco de Asís Vidal y Barraquer, jota avustivat Valentín Comellas y Santamaría ja José Cartaña Inglés.
Borrás Ferré kuoli 55-vuotiaana virassa.
Malesian kuninkaalliset ilmavoimat

| Malesian kuninkaalliset ilmavoimat Tentera Udara Diraja Malaysia |
| --- | --- |
  Konetunnukset 

Toiminnassa:  1958–
Valtio:  Malesia
Rooli:  ilmavoimat
Osa joukkoa:  Malesian asevoimat
Malesian kuninkaalliset ilmavoimat vastaa Malesian ilmapuolustuksesta. Se kuuluu Malesian asevoimiin, ja se perustettiin vuonna 1958. Ilmavoimilla on käytössä muun muassa Suhoi Su-30MKM- ja Boeing F/A-18D -hävittäjiä.
Aiheesta muualla

Kuvia tai muita tiedostoja aiheesta Malesian kuninkaalliset ilmavoimat Wikimedia Commonsissa
Madagaskarinkerttu

| Madagaskarinkerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Madagaskarinkertut Bernieridae
Suku::  Bernieria
Laji::  madagascariensis
Kaksiosainen nimi
 Bernieria madagascariensis  (J.F. Gmelin, 1789) 
Katso myös
   Madagaskarinkerttu Wikispeciesissä   Madagaskarinkerttu Commonsissa 
Infobox OKNimi-testi OKIUCN-testi OK: 
Madagaskarinkerttu (Bernieria madagascariensis) on madagaskarinkerttujen heimoon kuuluva Madagaskarin kotoperäinen varpuslintu. Siitä tunnetaan kaksi alalajia, joista nimialalaji madagascariensis elää saaren itäosassa, ja alalaji inceleber pohjois- ja länsiosissa. Johann Friedrich Gmelin kuvaili lajin holotyypin Madagaskarista vuonna 1789.
Metemma

| Metemma |
| --- | --- |
 Metemma
 Koordinaatit: 12°58′N, 36°12′E 
Valtio:   Etiopia
Osavaltio:  Amhara
Väkiluku (2007):  10 171
Infobox OKVirheellinen NIMI-arvo: 
Metemma (joskus myös Metema tai Metema Yohanis) on kaupunki Etiopian Amharan osavaltiossa Sudanin vastaisella rajalla. Sen asukasluku oli vuoden 2007 väestönlaskennan mukaan 10 171.
Maantiede

Metemma sijaitsee Etiopia Amharan osavaltiossa. Kaupunki sijaitsee Etiopian pohjoisosassa Sudanin vastaisella rajalla. Sudanin puolella rajaa sijaitsee Galabatin kaupunki.
Historia

1700-luvulla Metemma oli Osmanien valtakunnanvaikutuspiirin rajalla. Asutusta paikalle kehkeytyi ennen 1840-lukua. Ensimmäiset asukkaat Metemmassa ja viereisessä Galabatissa olivat pääasiassa pyhiinvaeltajien karavaaneilta paikalle asumaan jääneitä. Erityisen paljon paikalle tuli asukkaita Darfurista. Etiopialaiset pyrkivät valtaamaan paikkakunnan dejazmach Kassan eli tulevan hallitsija Tewdorod II:n johdolla. Heidän hyökkäyksensä pysähtyi Metemman valtauksen jälkeen egyptiläisten vastarintaan vuonna 1848. Myöhemmin Metemma oli suhteellisen riippumaton puolueeton kauppapaikka osapuolten välillä. Paikalliset maksoivat veroja sekä Egyptiin, että Etiopiaan. Metemman kautta Etiopiaan tuotiin esimerkiksi puuvillaa, kuparia, lyijyä, miekkoja, tuliaseita ja ruutia. Vastaavasti Metemman kautta vietiin Etiopiasta esimerkiksi orjia.
1800-luvun loppupuolella Sudanissa syntyi niin sanottu mahdistiliike. Sen jäsenet ryöstivät Gondarin kaupungin vuonna 1888. Etiopian tuolloinen keisari kohtasi heidät Metemman taistelusa seuraavana vuonna. Vaikka taistelu näytti ensin kuluvan etiopialaisten kannalta hyvin, se kääntyi heidän tappiokseen Yohannes IV:n saadessa surmansa ja armeijan kääntyessä pakoon. Metemma ei saavuttanut myöhemmin pitkään aikaisempaa asemaansa tärkeänä kauppapaikkana Sudanin ja Etiopian välillä. Toisen maailmansodan aikana Etiopiaa hallitsivat sen valloittaneet italialaiset. Britit tekivät vuonna 1940 epäonnistuneen yrityksen vallata Metemma Sudanista käsin, mutta yritys päättyikin heidän vetäytymiseensä myös Galabatista Sudanin puolella, jonka italialaiset valtasivat. Metemma vallattiin lopulta vasta vuonna 1941 italialaiset vetäytymisen jälkeen.
Etiopian nälänhädän 1983–1985 aikana Metemman kautta Sudaniin kulki huomattava määrä pakolaisia. Opposition EPRDF:n joukot valtasivat sen Etiopian Derg-hallinnolta vuonna 1990. Etiopian ja Sudanin välit huononivat myöhemmällä 1990-luvulla ja Etiopia sulki lopulta rajansa Sudaniin, mikä tuntui huomattavasti rajakaupungissa. Rajaa jouduttiin miettimään uudelleen, kun Eritrean–Etiopian sota sulki Etiopian pääsyn Assabin ja Massawan satamiin. Ainoaksi vaihtoehdoksi ulkomaankaupalle jäi Djibouti ja Sudanin rajan avaaminen. Vuonna 1999 Etiopia ja Sudan sopivatkin Port Sudanin käytöstä Etiopian ulkomaankauppaan. Port Sudanista kulkee maantie Metemmaan ja sieltä edelleen Gondariin.
Väestö

Etiopian vuoden 2007 väestönlaskennan mukaan Metemman kaupungin asukasluku oli 10 171. Suuremman Metemman woredan eli piirikunnan asukasluku oli 29 698.
Manuel Candamo

Manuel González de Candamo e Iriarte (14. heinäkuuta 1841 – 7. toukokuuta 1904) oli perulainen poliitikko, joka toimi maansa presidenttinä syyskuusta 1903 toukokuussa 1904 tapahtuneeseen kuolemaansa asti.
Candamo oli varakkaan perheen poika, joka opiskeli oikeustiedettä ja matkusteli sitten Kaukoidässä ja Euroopassa. Palattuaan Peruun hän liittyi Civilismo-puolueeseen ja osallistui Perun keskuspankin perustamiseen. Hän nousi Liman pormestariksi ja senaatin puhemieheksi. Kun sisällissota pakotti Andrés Avelino Cáceresin eroamaan, Candamo johti väliaikaishallitusta, joka järjesti uudet vaalit, jotka Nicolás de Piérola voitti.
Vuonna 1904 hän oli Civilismo-puolueen presidenttiehdokkaana ja sai 99 % äänistä. Seuraavana keväänä hänen terveytensä kuitenkin heikkeni, ja hän lähti sairauslomalle ja kuoli kuukautta myöhemmin. Valtaan nousi varapresidentti Serapio Calderón, joka järjesti uudet vaalit, jotka voitti Civilismo-puolueen ehdokas José Pardo y Barreda.
Candamon valtakausi osui jaksolle, jota on kutsuttu "aristokraattien tasavallaksi". Civilismo-puolue hallitsi vaaleja, ja äänioikeutta rajoitettiin lukutaidon ja omaisuuden mukaan. Talouskasvu oli nopeaa, ja yhteiskunta modernisoitui vauhdilla.
Manuel Bento

Manuel Galrinho Bento (25. kesäkuuta 1948 – 1. maaliskuuta 2007) oli portugalilainen jalkapalloilija, pelipaikaltaan maalivahti. Hän edusti liigatasolla kotimaassaan Barreirensea kausina 1967–1972 ja Benficaa kausina 1972–1992. Hän voitti  Portugalin liigamestaruuden kymmenen kertaa ja Portugalin cupin kuusi kertaa. Hänet valittiin Portugalin vuoden jalkapalloilijaksi 1977.
Bento pelasi Portugalin maajoukkueessa 63 maaottelua vuosina 1976–1986. EM-kilpailuissa 1984 hän pelasi täydet minuutit kaikissa kolmessa alkulohko-ottelussa ja jatkoaikatappioon päättyneessä välieräottelussa Ranskaa vastaan. Syksystä 1984 alkaen hän oli maajoukkueen kapteeni, missä tehtävässä hän oli satunnaisesti toiminut aiemminkin. MM-kilpailuissa 1986 hän pelasi voitokkaan alkulohko-ottelun Englantia vastaan mutta loukkaantui sitten harjoituksissa eikä pelannut enää kahdessa muussa alkulohko-ottelussa, jotka Portugali hävisi.
Michelle Branch

Michelle Branch vuonna 2010
Michelle Branch (s. 2. heinäkuuta 1983 Sedona, Arizona, Yhdysvallat) on yhdysvaltalainen poprock-laulaja, lauluntekijä ja kitaristi.
Branchin kaupallinen ura alkoi suuresta radiohitistä "Everywhere" vuonna 2001. Tätä seurasi "All You Wanted", joka nousi Billboardin myyntilistan kärkikymmenikköön. Branchin ensimmäinen albumi The Spirit Room oli valtava menestys etenkin Pohjois-Amerikassa. Branch ansaitsi myös useita palkintoja ja ehdokkuuksia. Kolmas levyltä otettu single oli "Goodbye To You", joka nousi listoille kesällä 2002. Samana vuonna Branch teki menestysdueton Santanan levylle. "The Game Of Love" nousi yhdeksi syksyn 2002 suurimmista listahiteistä pysyen Billboardin kärkikymmenikössä 11 viikkoa.
Vuonna 2003 ilmestynyt toinen albumi Hotel Paper jatkoi esikoisen menestystä. Hiteiksi levyltä nousivat kappaleet "Are You Happy Now" ja "Breathe". Vuonna 2004 Branch jäädytti soolouransa avioliiton ja sitä seuranneen raskauden myötä. Vuonna 2005 hän perusti The Wreckers -duon, joka lopetti 2007.
Julkaisut > Albumit

The Spirit Room (2001)
Hotel Paper (2003)
Everything Comes and Goes (2009)
Hopeless Romantic (2017)
Julkaisut > Singlet

Everywhere (2001)
All You Wanted (2002)
Goodbye To You (2002)
Are You Happy Now (2003)
Breathe (2003)
'Til I Get Over You (2004)
Sooner or Later (2009)
Loud Music (2011)
Hopelles Romantic (2017)
Aiheesta muualla

Wikimedia Commonsissa on kuvia tai muita tiedostoja aiheesta .
Michelle Branchin virallinen kotisivu
Michelle Branch Internet Movie Databasessa. (englanniksi)
Luettelo Vermontin piirikunnista

Vermontin piirikunnat
Tämä on luettelo Vermontin osavaltion piirikunnista. Vermontissa on neljätoista piirikuntaa.
Hallinto ja tehtävät

Vermontissa noudatetaan ns. Dillonin sääntöä, jonka mukaan piirikunnilla ei ole omia perustamiskirjoja eikä oikeutta hoitaa mitään sellaisia tehtäviä, joihin niillä ei ole erikseen osavaltion lainsäädäntöelimen lupaa. Piirikuntien valtuustojen koko on 3 henkilöä. Piirikuntien lakisääteisiä tehtäviä ovat mm.oikeustalojen rakentaminen ja ylläpitäminen sekä šeriffin viraston ylläpito. Sairaaloiden kanssa piirikunnilla ei ole mitään tekemistä, vaan niistä vastaavat joko kunnat tai osavaltio.
Piirikunnat jakautuvat edelleen kuntiin, joita on yhteensä 277.
Luettelo piirikunnista

| Piirikunta | Sijainti | Hallintokeskus | Perustettu | Väkiluku (2020) |
| --- | --- | --- | --- | --- |
| Addisonin piirikunta |  | Middlebury | 1785 | 37 363 |
| Benningtonin piirikunta |  | Bennington ja Manchester | 1779 | 37 347 |
| Caledonian piirikunta |  | St. Johnsbury | 1792 | 30 233 |
| Chittendenin piirikunta |  | Burlington | 1787 | 168 323 |
| Essexin piirikunta |  | Guildhall | 1792 | 5 920 |
| Franklinin piirikunta |  | St. Albans | 1792 | 49 946 |
| Grand Islen piirikunta |  | North Hero | 1802 | 7 293 |
| Lamoillen piirikunta |  | Hyde Park | 1835 | 25 945 |
| Orangen piirikunta |  | Chelsea | 1781 | 29 277 |
| Orleansin piirikunta |  | Newport | 1792 | 27 393 |
| Rutlandin piirikunta |  | Rutland | 1781 | 60 572 |
| Washingtonin piirikunta |  | Montpelier | 1810 | 59 807 |
| Windhamin piirikunta |  | Newfane | 1779 | 45 905 |
| Windsorin piirikunta |  | Woodstock | 1781 | 57 753 |
Aiheesta muualla

Kuvia tai muita tiedostoja aiheesta Luettelo Vermontin piirikunnista Wikimedia Commonsissa
Luettelo suomalaisista sarjakuvista

Tämä on luettelo suomalaisista sarjakuvista.
Luettelo

| 0 | 1 | 2 | 3 |
| --- | --- | --- | --- |
|  Aleks Revel  Anabasis  B. Virtanen  Eero  Egomania  Eläkeläinen muistelee  F1-toons  Fingerpori  Finnish Nightmares  Hemmo Paskiainen  Hermolomamatka  Herra Kerhonen  Herra Ylpön perse  ICCL  Ilman naista  Isä Ruben  Janne Ankkanen  Jasso-kissa  Joonas  Julli  Kalkkaro  |  Kamala luonto  Kapteeni Kanki  Kapteeni Kuolio  Keiju & Menninkäinen  Kieku ja Kaiku  Kirjaston kissat  Kiroileva siili  Kolme rumaa Teroa  Koskisen perhe  Kramppeja & nyrjähdyksiä  Kung fu -poliisit  KyöPelit  Lempi  Loikan vuoksi  Lordin sarjakuvat  Malinen  Matti Melkonen  Miihkali  Mikrokivikausi  Mikrokosmos  Minna & miehet  |  Musta hevonen  Muumipeikko  Mämmilä  Naapurit  Naisen kanssa  Nakki ja Tappi  Nanna  Nyrok City  Office Animals  Oswald  Paholaisen morsian  Paikallisuutisia  Pekka Puupää  Pekko  Pelimiehet  Peräsmies  Pikku Närhi  Pikselinviilaajat  Potaatit  Praedor  Professori Itikainen  |  Punaniska  Pätkittäin käy kateeksi  Pölhölä ja Pöhköläinen  Pöyrööt  Rieku ja Raiku  Rymy-Eetu  Sarasvatin hiekkaa  Sekametsä  Sosiaalisesti rajoittuneet  Suomen sotien Korkeajännitys  Tassutellen  Teuvo Lyly  Turrikaanien yö  U.S.A. Fighters  Unto Uneksija  Vanhat herrat  Vartijat  Viivi ja Wagner  Viljo ja Esteri  Väinämöisen paluu  |
Madagaskarinkeltakutoja

| Madagaskarinkeltakutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  sakalava
Kaksiosainen nimi
 Ploceus sakalava  Hartlaub, 1861 
Katso myös
   Madagaskarinkeltakutoja Wikispeciesissä   Madagaskarinkeltakutoja Commonsissa 
Infobox OKNimi-testi OKIUCN-testi OK: 
Madagaskarinkeltakutoja (Ploceus sakalava) on kutojien heimoon kuuluva varpuslintu.
Levinneisyys

Madagaskarinkeltakutojaa tavataan kotoperäisenä Madagaskarissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Luettelo Sabatonin kappaleista

Tämä on luettelo Sabatonin tekemistä kappaleista.
Coverit

All guns blazing (Judas Priest)
Feuer Frei! (Rammstein)
For Whom The Bell Tolls (Metallica)
Für Immer (Warlock)
In The Army Now (Status Quo)
Jawbreaker (Judas Priest)
Out Of Control (Battle Beast)
Twilight Of The Thunder God (Amon Amarth)
1916 (Motörhead)
Madagaskarinkerttuset

| Madagaskarinkerttuset |
| --- | --- |
 Madagaskarinkerttunen (Nesillas typica)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttuset Acrocephalidae
Suku::  Madagaskarinkerttuset  Nesillas  Oberholser, 1899
Katso myös
   Madagaskarinkerttuset Wikispeciesissä   Madagaskarinkerttuset Commonsissa 
Infobox OKNimi-testi OK: 
Madagaskarinkerttuset (Nesillas) on kerttusten heimoon kuuluva varpuslintusuku. Aiemmin suku katsottiin kuuluvaksi kerttuihin. Madagaskarinkerttusiin kuuluu BirdLifen mukaan viisi lajia:
Aldabrankerttunen (Nesillas aldabrana)
Komorienkerttunen (Nesillas mariae)
Madagaskarinkerttunen (Nesillas typica)
Ngazidjankerttunen (Nesillas brevicaudata)
Vaaleamadagaskarinkerttunen (Nesillas lantzii)
Aiheesta muualla

ITIS: Nesillas (englanniksi)
Maisa Korri

Maisa Korri (s. 22. marraskuuta 1986 Mikkelin mlk) on suomalainen pikajuoksija. Hän edustaa Lahden Ahkeraa ja hänen valmentajanaan on toiminut vuodesta 2006 lähtien Marko Haverinen. Aikuisten SM-kisoissa hän on voittanut ulkoradoilta pronssia 400 metrin juoksussa, kultaa ja pronssia 4 × 100 metrin viestijuoksussa sekä pronssia 4 × 400 metrin viestijuoksussa. Sisäratojen SM-kilpailuissa hän on voittanut kaksi pronssia 400 metrin juoksussa.
Magar (täsmennyssivu)

Magar voi tarkoittaa seuraavia asioita:
magarit, Nepalissa asuva kansa
magar, magarien puhuma tiibetiläis-burmalainen kieli
Khagendra Thapa Magar, nepalilainen lyhytkasvuinen mies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Magar”, voi hakea sivunnimihaulla, laajalla sivunnimihaulla tai tekstihaulla.
Magbeni

| Magbeni |
| --- | --- |
 Magbeni
 Koordinaatit: 8°33′N, 12°49′W 
Valtio:   Sierra Leone
Maakunta:  Pohjoinen maakunta
Piirikunta:  Port Lokon piirikunta
Väkiluku (2000):  400
Aikavyöhyke:  UTC-5
Infobox OKVirheellinen NIMI-arvo: 
Magbeni on kylä Sierra Leonen Pohjoisessa maakunnassa Port Lokon piirikunnassa. Sen väkiluku vuonna 2000 oli 400. Kylä oli osa Operaatio Barrasia, joka oli Britannian armeijan pelastusoperaatio aseistautunutta ryhmää West Side Boysia vastaan, jonka valtaama Magbeni oli.
Manuel Edmilson da Cruz

Manuel Edmilson da Cruz (s. 3. lokakuuta 1924) on brasilialainen roomalaiskatolinen piispa. Hänet vihittiin papiksi 5. joulukuuta 1948 ja nimitettiin São Luís do Maranhãon arkkihiippakunnan vihkipiispaksi sekä Vicus Caesariksen titulaaripiispaksi 8. elokuuta 1966. Piispaksi konsekroinnin suoritti 6. marraskuuta João José da Mota e Albuquerque, jota avustivat Walfrido Teixeira Vieira ja José Mauro Ramalho de Alarcón Santiago.
Da Cruz sai 3. heinäkuuta 1974 nimityksen Fortalezan vihkipiispaksi ja 18. toukokuuta 1994 Limoeiro do Norten piispaksi. Hän jäi eläkkeelle 6. toukokuuta 1998.
Marathítis

| Marathítis Μαραθίτης |
| --- | --- |
 Marathítis
 Koordinaatit: 35°17′24″N, 25°8′28″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101010009
Väkiluku (2011):  809
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Marathítis (kreik. Μαραθίτης) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 809 (vuonna 2011).
Marathítisin kylä sijaitsee noin kuusi kilometriä etelään Iraklionin kaupungista. Se on osa Iraklionin kaupunkiyhdyskuntaa ja nykyisin käytännössä Iraklionin eteläisiä esikaupunkeja.